钦定古今图书集成/明伦汇编/氏族典/第096卷 > 苏伯衡
## 钦定古今图书集成/明伦汇编/氏族典/第096卷 > 苏伯衡

按《明外史苏伯衡传》：“伯衡，字平仲，金华人，宋门下侍
郎辙之裔也。父友龙，官萧山令，行省都事，并有树立。
伯衡警敏绝伦，博洽群籍，为古文有声。元末，贡于乡，
太祖置礼贤馆，伯衡与焉。岁丙午，用为国子学录，迁
学正，被荐，召见，擢翰林编修。力辞，乞省觐归。洪武十
年，学士宋濂致仕，太祖问谁可代者，濂对曰：‘伯衡’。太”
祖即征之，入见，复以疾辞，赐钞而还。二十一年聘主
会试。事竣，复辞还。寻为处州教授。坐表笺误，下吏死。
二子恬、怡救父，并被刑。